**Anexa nr. 4**

**MODEL**

**CONTRACT DE FINANȚARE**

................[Număr Ordin]..................

Pentru proiectul:

............. [Titlu]................

finanțat prin Planul Național de Redresare și Reziliență

Apel de proiecte:

„***Renovare ce vizează eficiența energetică combinată cu instalarea de sisteme fotovoltaice pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili”***

Pilonul I. Tranziția verde

Componenta 16. RePowerEU

Investiția 7. Schema de granturi sub formă de bonuri valorice pentru îmbunătățirea eficienței energetice a gospodăriilor

Axa I - Renovare ce vizează eficiența energetică combinată cu instalarea de panouri solare pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili

# **PĂRȚILE**

**MINISTERUL INVESTIȚIILOR ȘI PROIECTELOR EUROPENE**, în calitate de coordonator de reforme și/sau investiții pentru Planul Național de Redresare și Reziliență, denumit în continuare MIPE, având sediul principal înregistrat în Municipiul București, str. Mendeleev, nr. 36-38, sector 1, România, cod poștal 010366, telefon: 0372/838.531, fax: 0372/838.501, poștă electronică [contact.minister@mfe.gov.ro](mailto:contact.minister@mfe.gov.ro), cod de înregistrare fiscală 38918422, reprezentat legal prin domnul ......................, ministrul investițiilor și proiectelor europene, denumit în continuare MIPE

și

[Persoana juridică] ....................................., cod de identificare fiscală.................., înregistrată la ................... sub nr. ....../....../.........., cu sediul în localitatea ..............................................., str. ......................................................... nr. ........., sector/județul ......................., România, telefon ...................., fax ................, poștă electronică ...................................................., reprezentată legal prin ................................. (funcția deținută ..................................), identificat prin CNP ..........................., în calitate de beneficiar al finanțării,

au convenit încheierea prezentului Contract de finanțare, în următoarele condiții:

# **PRECIZĂRI PREALABILE**

1. În prezentul Contract de finanțare, cu excepția situațiilor când din context rezultă altfel sau a unei prevederi contrare:
   1. cuvintele care indică singularul includ și pluralul, iar cuvintele care indică pluralul includ și singularul;
   2. cuvintele care indică un gen includ toate genurile;
   3. termenul „zi” reprezintă zi calendaristică dacă nu se specifică altfel.
2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
3. În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, iar legalitatea, valabilitatea și posibilitatea de executare a celorlalte prevederi din prezentul Contract de finanțare vor rămâne neafectate, părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de finanțare.
4. Nicio prevedere a prezentului contract nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale și europene în vigoare.
5. În cazul în care apar contradicții sau diferențe între prevederile prezentului contract, pe de o parte și cele ale legislației în vigoare, pe de altă parte, acestea din urmă prevalează.
6. Termenii, expresiile şi acronimele utilizate în prezentul contract de finanțare sunt în conformitate cu prevederile legislației naționale și europene incidente, în vigoare.
7. Beneficiarul nu va putea invoca necunoașterea dispozițiilor legale care reglementează prezentul Contract de finanțare.

# **Articolul 1 - Obiectul Contractului de finanțare**

1. Obiectul acestui Contract de finanțare îl reprezintă acordarea de către MIPE a finanțării nerambursabile pentru implementarea proiectului cu *[titlul]..............., [Cod SMIS].........****,*** pe durata stabilită și în conformitate cu Ghidul Specific și obligațiile asumate prin prezentul Contract de finanțare, inclusiv prin Anexa I - Cererea de finanțare cu toate anexele sale (inclusiv documente/informații introduse în aplicație) parte integrantă din contractul de finanțare, rezultată în urma verificării și evaluării, denumită în continuare cererea de finanțare.
2. Anexele I - II fac parte integrantă din contractul de finanțare, după cum urmează:
   1. Anexa I – Cererea de finanțare
   2. Anexa II – Mecanismul de finanțare
3. Beneficiarul se angajează să implementeze Proiectul în conformitate cu prevederile cuprinse în prezentul Contract și în conformitate cu Legea aplicabilă în cauză.

# **Articolul 2 - Durata Contractului de finanțare, perioada de implementare și durabilitatea Proiectului**

1. Contractul de finanțare intră în vigoare și produce efecte de la data semnării lui de către ultima parte și își încetează valabilitatea la data închiderii Programului sau la expirarea perioadei de durabilitate a proiectului, oricare intervine ultima.
2. Perioada de implementare a proiectului este de **.......... luni**, fără a depăși data de **31 August 2026**. Aceasta cuprinde și perioada necesară depunerii ultimei cereri de transfer, verificării și efectuării ultimei plăți precum și perioada de desfășurare a activităților proiectului înainte de semnarea Contractului de Finanțare, conform regulilor de eligibilitate a cheltuielilor.
3. Beneficiarul va depune ultima cerere de transfer, cel târziu până la 31 Iulie 2026.
4. Termenul limită al perioadei de durabilitate este 31 decembrie 2027.

# **Articolul 3 - Valoarea Contractului de finanțare**

1. Valoarea totală a Contractului de finanțare este de **............................** lei («valoarea în litere»), din care:

|  |  |  |  |  |
| --- | --- | --- | --- | --- |
| Valoarea totală a Proiectului  (inclusiv TVA) | Valoare eligibilă  (Componenta PNRR + TVA aferentă componentei PNRR finanțată din Bugetul de Stat) | Valoare nerambursabilă din Componenta împrumuturi a PNRR – Investiția 7  (fără TVA) | Valoarea TVA nedeductibilă aferentă valorii nerambursabile din PNRR (Buget de Stat) | Valoare neeligibilă (inclusiv TVA) |
| -lei- | -lei- | -lei- | -lei- | -lei- |
| 1 = 2+ 5 | 2 = 3 + 4 | 3 | 4 | 5 |
|  |  |  |  |  |

1. MIPE acordă o finanțare maximă nerambursabilă din PNRR (valoare coloana 3) în valoare de ........................ lei (*«valoarea în litere»*).
2. MIPE acordă valoarea TVA nedeductibilă aferentă valorii nerambursabile din PNRR (valoare coloana 4) în valoare de ........................ lei (*«valoarea în litere»*), suportată în integralitate din Bugetul de Stat.
3. Beneficiarul va suporta cheltuielile obligatorii de informare și publicitate, ce derivă exclusiv din Manualul de identitate vizuală privind operațiunile finanțate din Mecanismul de Redresare și Reziliență definite în conformitate cu prevederile art. 34 din Regulamentul (UE) nr. 2021/241 de instituire a Mecanismului de Redresare și Reziliență, cu modificările și completările ulterioare, și cheltuielile pentru obținerea/actualizarea Certificatului de Racordare (CR).
4. În cazul în care, la finalizarea perioadei de implementare a Proiectului, valoarea finanțării nerambursabile acordată proiectului este mai mică decât suma valorilor prevăzute la alin. (2) din prezentul contract de finanțare, valoarea acordată de MIPE va reprezenta valoarea efectivă a finanțării nerambursabile a Proiectului.
5. În cazul în care, la finalizarea perioadei de implementare, Proiectul nu este finalizat, beneficiarul va suporta din bugetul propriu cheltuielile necesare finalizării acestuia după această perioadă.
6. Orice modificare a Contractului de finanțare, agreată de părți, nu poate conduce la creșterea valorii finanțării nerambursabile a Proiectului, cu excepția valorii TVA.
7. Beneficiarul acceptă finanțarea nerambursabilă și se angajează să asigure implementarea Proiectului pe propria răspundere, în conformitate cu prevederile cuprinse în prezentul Contract de finanțare, inclusiv anexele acestuia și cu legislația europeană și națională în vigoare.

# **Articolul 4 - Eligibilitatea activităților și a cheltuielilor**

1. Activitățile și cheltuielile aferente proiectului sunt eligibile cu condiția ca acestea să fie cuprinse în cererea de finanțare, să fie realizate și efectuate în termenii și condițiile prezentului Contract de finanțare, în conformitate cu Ghidul Specific - condiții de accesare a fondurilor europene aferente PNRR, legislația europeană și națională aplicabilă și instrucțiunile MIPE specifice apelului de proiecte.
2. Eligibilitatea activităților și cheltuielilor efectuate de către Beneficiar se certifică în urma verificărilor efectuate în acest scop de către MIPE. Beneficiarul este răspunzător de corectitudinea și legalitatea tuturor informațiilor și documentelor prezentate în vederea certificării sumelor solicitate la plată în executarea contractului de finanțare.
3. Transferul sumelor solicitate la plată în executarea contractului nu afectează dreptul MIPE de a declara ulterior, oricând pe întreaga durată a Contractului de finanțare, ca fiind neeligibile activitățile realizate sau cheltuielile efectuate cu nerespectarea prevederilor legale în vigoare și/sau de a aplica sancțiuni/măsuri ca urmare a verificării/monitorizării/controlului/auditului, efectuate asupra proiectului.
4. Orice cheltuială efectuată după expirarea perioadei de implementare a Proiectului va fi suportată exclusiv de Beneficiar din bugetul propriu.

# **Articolul 5 - Transferul sumelor**

1. Finanțarea nerambursabilă se va acorda pe baza cererilor de transfer depuse de beneficiar/lider, conform definiției prevăzute la art. 2 alin. 1 litera m) din OUG nr. 124/2021, cu modificările și completările ulterioare.
2. Cererile de transfer se vor depune în conformitate cu Graficul estimativ privind termenele de depunere a cererilor de transfer, în care va preciza numărul estimat de cereri de transfer şi valoarea estimată a acestora, care se va actualiza ori de câte ori intervin modificări. Primul Grafic estimativ se va depune în termen de 30 de zile calendaristice de la semnarea contractului de finanţare sau cel târziu odată cu depunerea primei cereri de transfer.
3. Beneficiarul va utiliza modelele de formulare tipizate puse la dispoziție de MIPE pe site-ul dedicat PNRR, respectiv grafic estimativ al termenelor de depunere a cererilor de transfer, cereri de transfer și anexe, raport de progres, reconciliere contabilă și altele necesare în implementarea proiectelor.
4. Conform prevederilor art. 37 din Ordonanţa de urgenţă a Guvernului nr. 124/2021, cu modificările și completările ulterioare, pentru activitățile eligibile realizate înainte de semnarea contractului de finanțare, cererea de transfer se va depune de beneficiarul finanțării în termen de 15 zile lucrătoare de la încheierea contractului de finanțare, conform prevederilor art. 37 din Ordonanţa de urgenţă a Guvernului nr. 124/2021.
5. Transferul către beneficiar al sumelor solicitate prin cererile de transfer, conform prevederilor Ordonanţei de urgenţă a Guvernului nr. 124/2021 şi a normelor metodologice de aplicare a acestora, se realizează în condițiile și pe baza documentelor prevăzute în prezentul contract și anexa la acesta, precum și conform documentației justificative stabilite prin ghidul specific.
6. În cazul proiectelor depuse în parteneriat, liderul parteneriatului este responsabil cu transmiterea cererilor de transfer și a documentelor justificative către coordonatorul de reforme și/sau investiții, conform prevederilor contractului de finanțare. Totodată, liderul de parteneriat pentru activitățile proprii și partenerii au obligația deschiderii conturilor corespunzătoare în vederea primirii de la coordonatorul de reforme și/sau investiții a sumelor solicitate prin cererile de transfer, iar transferul sumelor se va realiza conform prevederilor Capitolului IV din HG nr. 209/2022, cu modificările și completările ulterioare.
7. Beneficiarul depune cererea de transfer însoțită de documentele justificative, iar MIPE asigură transferul sumelor autorizate la plată în contul beneficiarului/partenerului, reprezentând contravaloarea voucherelor pentru care acesta a făcut dovada realizării activităților și contravaloarea taxei pe valoare adăugată nedeductibilă aferentă.
8. 1 În cazul în care pentru o clădire sau mai multe clădiri rezidențiale din cadrul cererii de finanțare nu se realizează lucrările de renovare în vederea creșterii eficienței energetice și de instalare de sisteme de panouri fotovoltaice, respectiv nu se depun documentele obligatorii (procesul verbal de recepție la terminarea lucrărilor, CR, certificatul de performanță energetică – final), clădirile respective vor fi declarate neeligibile, iar sumele (voucherele) pentru auditul energetic (300 euro), certificatul de performanță energetică - inițial (100 euro) și expertiza tehnică (700 euro), acordate până în acel moment, se vor recupera în conformitate cu legislaţia naţională şi prevederile contractuale.
9. În termen de 10 zile lucrătoare de la data depunerii cererii de transfer întocmite conform contractului de finanţare, MIPE autorizează cheltuielile cuprinse în cererea de transfer şi efectuează plata sumelor autorizate în termen de 5 zile lucrătoare de la aprobarea documentelor de către ordonatorul de credite.
10. Autorizarea cererilor de transfer se face în urma verificării documentelor justificative prezentate de beneficiar conform cerințelor prezentate în Anexa II – Mecanismul de finanțare la prezentul contract.
11. După efectuarea plăţii, MIPE notifică beneficiarul cu privire la plata sumelor autorizate din cererea de transfer.
12. În cazul solicitării de clarificări de către MIPE, beneficiarul poate depune documente suplimentare în termenul de verificare de 10 zile lucrătoare prevăzut la alineatul (8), termen care poate fi întrerupt fără ca perioadele de întrerupere cumulate să depășească 10 zile lucrătoare.
13. În cazul ultimei cereri de transfer depuse de beneficiar în cadrul proiectului, termenul prevăzut la alineatul (8). Poate fi prelungit cu durata necesară efectuării tuturor verificărilor procedurale, dar fără a depăşi 45 de zile de la data depunerii cererii de transfer.
14. Transferul fondurilor se va efectua în contul comunicat de către Beneficiar în cererea de transfer.
15. În situația epuizării creditelor bugetare disponibile pentru anul în curs, prevăzute în bugetul MIPE cu această destinație, MIPE înștiințează beneficiarul cu privire la acest aspect. În acest caz, plățile se vor realiza în termen de maxim 3 zile de la alimentarea contului de disponibil cu sumele necesare virării lor către Beneficiar.

# **Articolul 6 - Drepturile și obligațiile părților**

## Drepturile și obligațiile MIPE

1. MIPE are obligația de a informa Beneficiarul, în timp util, cu privire la orice decizie luată care poate afecta implementarea proiectului.
2. MIPE are obligația de a informa Beneficiarul cu privire la rapoartele, concluziile și recomandările formulate de către Comisia Europeană și orice altă autoritate competentă care au impact asupra proiectului.
3. MIPE are dreptul de a monitoriza din punct de vedere tehnic și financiar implementarea Proiectului în vederea asigurării îndeplinirii obiectivelor acestuia și prevenirii neregulilor care pot apărea pe toată durata contractului de finanțare.
4. MIPE are dreptul de a solicita Beneficiarului rapoarte de progres ori de câte ori se impune, inclusiv în situația netransmiterii de către beneficiari a cererilor de transfer conform Graficului estimativ, precum și orice alte documente privind implementarea proiectului.
5. MIPE are dreptul de a lua măsuri privind suspendarea plăților către Beneficiar în cazul depistării unei suspiciuni de fraudă.
6. MIPE are dreptul să ia măsurile legale, adecvate pentru prevenirea, depistarea, constatarea  și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate.
7. MIPE are dreptul de a solicita de la Beneficiar orice alte documente justificative necesare raportărilor trimestriale.
8. MIPE are dreptul de a realiza vizite de monitorizare la fața locului, în procesul de implementare și durabilitate a proiectului prevăzut la art. 1, precum și verificări de management (administrative și la fața locului), pe toată durata Contractului de finanțare prevăzută la art. 2.
9. În procesul de verificare și control, MIPE are dreptul de a utiliza soluții automatizate pentru verificarea informațiilor declarate de beneficiar, inclusiv prin interogarea bazelor de date naționale relevante.
10. MIPE are dreptul de a emite decizie de încetare a Contractului de finanțare ca urmare a Deciziei CE de dezangajare a fondurilor aferente acordurilor de finanțare încheiate cu România în cadrul Mecanismului de redresare și reziliență.
11. MIPE are dreptul de a recupera sumele aferente indicatorilor de proiect care nu au fost îndepliniți, prin aplicarea prevederilor Contractului de finanțare, a metodologiei proprii și în conformitate cu dispozițiile legale incidente;
12. MIPE are obligația de a răspunde în scris conform competențelor legale, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
13. MIPE are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, respectiv pe sistemul de control financiar preventiv delegat, sistem instituit la nivel național prin Legea nr. 500/2002 privind finanțele publice, republicată, cu modificările și completările ulterioare.
14. MIPE are dreptul de a verifica îndeplinirea condițiilor pentru efectuarea transferurilor, respectiv de a autoriza cererile de transfer și de a efectua plățile către beneficiar, cu respectarea prevederilor legislației naționale și comunitare în vigoare, cu modificările și completările ulterioare.
15. MIPE are obligația de a efectua transferul fondurilor în conformitate cu prevederile articolului 5 din prezentul Contract de finanțare.
16. MIPE are obligația de a suspenda plata tuturor sumelor solicitate de Beneficiar aferente operațiunilor pentru care a fost formulată o sesizare de neregulă gravă până la finalizarea verificărilor acesteia și, dacă s-a dispus trimiterea în judecată, până la rămânerea definitivă a hotărârii instanței de judecată.
17. MIPE are obligația să verifice toate informațiile necesare pentru identificarea beneficiarului real al finanțării nerambursabile acordată din PNRR în vederea asigurării respectării prevederilor din Directiva UE 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.
18. MIPE are dreptul de a monitoriza beneficiarul cu privire la îndeplinirea măsurilor legate de vizibilitatea fondurilor din partea Uniunii Europene, în conformitate cu prevederile Manualului de identitate vizuală al PNRR.
19. MIPE va informa Beneficiarul despre data închiderii oficiale/parțiale a PNRR prin intermediul mijloacelor publice de informare.
20. MIPE are dreptul de a evalua și verifica capacitatea administrativă a beneficiarului privind îndeplinirea cerințelor determinate de asigurarea realității, legalității și regularității sumelor transferate și respectării instrucțiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanțate din fonduri europene, aferente Mecanismului de Redresare și Reziliență, în conformitate cu art. 35 alin. (9) din Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare.

## Drepturile și obligațiile Beneficiarului

1. Beneficiarul are obligația să utilizeze eficient, efectiv și transparent fondurile prevăzute în cadrul prezentului contract de finanțare, să utilizeze finanțarea exclusiv cu respectarea termenilor și condițiilor Contractului de finanțare și în conformitate cu prevederile legislației naționale și europene aplicabile.
2. 1 Beneficiarul este obligat să depună, până la data de 31.08.2026, toate certificatele de racordare pentru situațiile în care verificarea cererilor de transfer s-a efectuat doar pe baza dovezii privind inițierea procesului de obținere a Certificatului de Racordare (CR). Neîndeplinirea acestei obligații până la termenul stabilit va conduce la neeligibilitatea sumelor/voucherelor asociate. În plus, MIPE își rezervă dreptul de a recupera sumele respective.
3. Beneficiarul are obligația să furnizeze MIPE rapoarte de progres și/sau orice documente, date și/sau informații solicitate în legătură cu implementarea proiectului prevăzut la art. 1, în termenul și condițiile solicitate, ori de câte ori se impune.
4. Beneficiarul are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul (UE, Euratom) 2018/1.046 al Parlamentului European și al Consiliului din 18 iulie 2018, cu modificările și completările ulterioare, respectiv timp de 10 ani cu începere de la data încheierii exercițiului financiar în cursul căruia a fost realizată ultima plată.
5. Beneficiarul are obligația de a asigura accesul neîngrădit al autorităților europene și naționale cu atribuții de monitorizare, control și audit, în limitele competențelor ce le revin, în cazul în care acestea efectuează monitorizare/control/audit la fața locului și solicită în scris declarații, documente, informații.
6. Beneficiarul are obligația să țină pentru Proiect o evidență contabilă distinctă, folosind conturi analitice distincte.
7. Beneficiarul are obligația de a transmite trimestrial, până la data de 20 a lunii următoare perioadei de raportare, formularul *„Notificare cu privire la reconcilierea contabilă”,* din care să rezulte sumele primite de la MIPE în conformitate cu prezentul Contract de finanțare.
8. Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor Proiectului și pentru asigurarea eficienței, eficacității, durabilității și impactului acestuia. În cazul în care, până la finalizarea perioadei de durabilitate intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru obţinerea finanţării, proiectul/clădirile poate/pot fi declarat/e neeligibil/e, caz în care finanţarea nerambursabilă se va sista și, dacă este cazul, sumele acordate până în acel moment se vor recupera în conformitate cu legislaţia naţională şi prevederile contractuale.
9. Beneficiarul este responsabil pentru implementarea tuturor măsurilor de informare și publicitate în conformitate cu prevederile asumate prin Contractul de finanțare și să respecte regulile în ceea ce privește vizibilitatea proiectului în conformitate cu Manualul de Identitate Vizuală pentru Planul Național de Redresare și Reziliență.
10. Beneficiarul are obligația să depună toate diligențele în vederea remedierii oricăror neconcordanțe care pot afecta graficul de implementare prevăzut în Anexa I – Cererea de finanțare, cât și a oricăror aspecte care pot afecta și/sau întârzia implementarea proiectului.
11. Beneficiarul are obligația să informeze MIPE în termen de maxim 10 zile lucrătoare de la data luării la cunoștință despre orice situație care poate determina întârzierea implementării Contractului de finanțare. În urma analizei situațiilor prezentate, MIPE poate decide suspendarea Contractului de finanțare până la remedierea cauzelor determinante sau rezilierea și recuperarea integrală a sumelor plătite, cu aplicarea corespunzătoare a prevederilor legale incidente.
12. În situația în care, din motive justificate, activitățile pentru una sau mai multe clădiri rezidențiale care fac obiectul proiectului nu se mai pot realiza, beneficiarul are obligația să informeze MIPE în termenul prevăzut la alineatul (10), în vederea diminuării corespunzătoare a valorii proiectului prin act adițional.
13. Beneficiarul are obligația de a întreprinde, la termenele specificate, toate măsurile necesare implementării recomandărilor/constatărilor rezultate ca urmare a misiunilor de monitorizare/ control/audit ale autorităților/entităților naționale și europene cu atribuții de monitorizare, control și audit în cadrul PNRR.
14. Beneficiarul are obligația să informeze MIPE în scris și fără întârziere, despre orice modificare apărută în legătură cu datele sale de identificare sau ale reprezentanților săi, precum și orice alte informații care pot fi relevante în relația sa cu MIPE, orice astfel de modificare/informație fiind opozabilă MIPE doar de la data primirii notificării de către aceștia. Aceste informații se pot referi, dar fără a se limita, la orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanțare.
15. Beneficiarul are obligația de a respecta toate instrucțiunile emise de MIPE pe toată durata de implementare și durabilitate a proiectului, și de a utiliza formularele elaborate în scopul implementării proiectului. Beneficiarul are obligația să respecte în toate etapele de implementare a proiectului, precum și pe durata întregului ciclu de viață a investiției, principiul DNSH, astfel cum este prevăzut la Articolul 17 din Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088.
16. Beneficiarul are obligația de a menține evidențe și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare.
17. Beneficiarul, sub sancțiunea rezilierii Contractului de finanțare, se obligă să mențină investiția realizată prin Proiect pe întreaga perioadă de durabilitate a acestuia, asigurând mentenanța și serviciile asociate necesare.
18. Beneficiarul/Liderul de parteneriat are obligația de a colecta și de a furniza date cu privire la beneficiarul real al fondurilor, așa cum este prevăzut în Regulamentul (UE) 2021/241, art. 22, alin. 2, lit. (d), cu respectarea Regulamentul (UE) 2018/1046, art. 6, în scopul auditării și controlării și pentru a furniza informații comparabile privind utilizarea fondurilor în ceea ce privește măsurile de implementare a reformelor și a proiectelor de investiții în cadrul planului de redresare și de reziliență.

# **Articolul 7 - Cesiunea Contractului de finanțare**

Prezentul Contract de finanțare precum și toate drepturile și obligațiile decurgând din implementarea acestuia nu pot face obiectul cesiunii totale sau parțiale, novației, subrogației convenționale sau al oricărui alt mecanism de transmisiune și/sau transformare a obligațiilor și drepturilor.

# **Articolul 8 - Modificarea și completarea Contractului de finanțare**

1. Părțile au dreptul, pe durata îndeplinirii prezentului contract de finanțare, de a conveni modificări, prin act adițional încheiat în aceleași condiții de legalitate și valabilitate ca şi contractul de finanțare.
2. În cazul în care propunerea de modificare a contractului de finanțare este inițiată de către Beneficiar, acesta are obligația de a o transmite MIPE cu cel puțin 30 de zile înainte de termenul la care este intenționată a intra în vigoare, cu excepția circumstanțelor acceptate de MIPE. Beneficiarul va transmite, de asemenea, o dată cu solicitarea de modificare, toate documentele justificative necesare.
3. MIPE răspunde solicitării de modificare a contractului de finanțare prin act adițional, în termen de maximum 30 de zile de la data primirii solicitării de modificare a contractului de finanțare. În interiorul acestui termen pot fi solicitate clarificări de către MIPE care suspendă termenul de aprobare sau de respingere a actului adițional, fără ca această perioadă de suspendare să depășească 5 zile lucrătoare.
4. Modificarea duratei contractului de finanțare prevăzută la art. 2, temeinic justificată, se realizează prin act adițional, pentru atingerea țintei 529 din PNRR, dar fără a depăși data transmiterii către Comisia Europeană a cererii de plată în care Ținta 529 este inclusă, în conformitate Art.II din Legea nr.102/2024.
5. Actul adițional intră în vigoare la data semnării de către ultima parte. Actul adițional nu poate avea caracter retroactiv și nu poate avea scopul sau efectul de a produce schimbări în contractul de finanțare care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al Beneficiarilor.
6. Prin excepție de la prevederile alin. (1), contractul de finanțare poate fi modificat de către MIPE, unilateral, prin notificare, în situația modificării necesare determinate în principal de modificarea cadrului normativ aplicabil contractului de finanțare cu respectarea principiilor și regulilor PNRR, în termen de 10 zile lucrătoare de la data intrării în vigoare a modificărilor aduse cadrului normativ.
7. Prin excepție de la prevederile alin. (1), anexa II – Mecanismul de finanțare la prezentul contract poate fi modificată și/sau completată de către MIPE prin notificare comunicată beneficiarului sau prin Instrucțiuni MIPE publicate pe site-ul dedicat PNRR.
8. Prin excepție de la prevederile alin. (1), contractul de finanțare poate fi modificat de Beneficiar prin Notificare, care nu face obiectul aprobării de către MIPE, cu respectarea condițiilor de eligibilitate stabilite prin Ghidul Specific, în următoarele situații:
9. modificări apărute în legătură cu datele de identificare ale beneficiarului sau partenerului, respectiv schimbarea denumirii și/sau a adresei sediului beneficiarului;
10. înlocuirea reprezentantului legal, cu respectarea obligației de a colecta și de a furniza date cu privire la beneficiarul real al fondurilor;
11. Netransmiterea notificării prevăzute la alin. (8) atrage după sine imposibilitatea modificării clauzelor contractului de finanțare.
12. Modificările prevăzute la alin. (8) se aduc la cunoștința MIPE, în termen de 5 zile lucrătoare de la data intrării în vigoare a modificărilor, sub sancțiunea inopozabilității acestora față de MIPE.

# **Articolul 9 - Conflictul de interese**

* + 1. Reprezintă conflict de interese sau incompatibilitate orice situație definită ca atare în legislația națională şi europeană. Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare și să se informeze reciproc, cu celeritate, şi cu respectarea eventualelor termene prevăzute în contractul de finanțare, în legătură cu orice situație de conflict de interese sau incompatibilitate, potențială, actuală sau consumată.
    2. Părțile se obligă să ia toate măsurile pentru respectarea regulilor pentru evitarea conflictului de interese în conformitate cu alte reglementări naționale și europene aplicabile.
    3. Părțile din categoria subiecților de drept public au obligația de a urmări respectarea prevederilor Legii nr. 161/2003, privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, în materia conflictului de interese și a incompatibilităților, în materia conflictului de interese și a incompatibilităților.
    4. Beneficiarul are obligația de a respecta și prevederile referitoare la conflictele de interese, astfel cum sunt acestea reglementate în materia achizițiilor.
    5. Părțile se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare şi să se informeze reciproc, în termen de maxim 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații.
    6. Dispozițiile menționate la alin. (1)-(5) se aplică partenerilor și angajaților Beneficiarului, precum și angajaților MIPE implicați în realizarea prevederilor prezentului contract de finanțare.
    7. MIPE își rezervă dreptul de a verifica orice situații care dau naștere sau sunt posibile să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul.

# **Articolul 10 - Recuperarea sumelor**

1. Beneficiarul se obligă să ia toate măsurile necesare pentru prevenirea neregulilor și a dublei finanțări, în conformitate cu legislația incidentă.
2. În cazul sesizării unei suspiciuni de neregulă/fraudă în perioada de valabilitate a contractului MIPE va emite, în scris, formularul de alertă de nereguli/fraudă.
3. Pe perioada efectuării verificărilor de către structura de control din cadrul MIPE, în cazul în care nu pot fi aplicate măsuri tranzitorii în conformitate cu prevederile legale în vigoare, MIPE suspendă procesarea cererilor de transfer până la finalizarea verificărilor în cauză.
4. În cazul suspendării, MIPE notifică Beneficiarul cu privire la decizia luată privind perioada și motivele suspendării.
5. MIPE are dreptul de a exclude de la plată orice activitate și/ sau cheltuială neeligibilă.
6. Beneficiarul va suporta din bugetul propriu sumele necesare plății contravalorii cheltuielilor afectate de neregulă, inclusiv majorările de întârziere ca urmare a imposibilității recuperării, dar și sumele aferente deciziilor de recuperare comunicate de către CE pentru neregulile grave constatate ori pentru neîndeplinirea țintelor/jaloanelor, potrivit gradului de nerealizare.
7. În termen de 5 (cinci) zile de la data primirii de către Beneficiar a notificării MIPE privind concretizarea suspiciunii de neregulă/fraudă, acesta este obligat să restituie suma datorată, precum și, dacă este cazul, comisioanele de transfer bancar, plătite de MIPE, aferente sumelor respective, în contul indicat în notificare.
8. În cazul în care Beneficiarul nu restituie sumele puse în sarcina sa în termenul prevăzut prin actele de individualizare, acesta datorează majorări de întârziere, în conformitate cu legislația în vigoare.

# **Articolul 11 - Monitorizarea și raportarea**

* + 1. Monitorizarea Contractului de finanțare din punct de vedere tehnic și financiar va fi realizată de către MIPE, pe toată durata de valabilitate a Contractului de finanțare.
    2. Monitorizarea va fi efectuată atât în perioada de implementare cât și în perioada de durabilitate.
    3. Beneficiarul transmite MIPE ori de câte ori se vor solicita în scris de MIPE, rapoarte privind progresul investiției ce face obiectul prezentului Contract de finanțare.
    4. MIPE urmărește stadiul implementării Contractului de finanțare prin verificarea documentelor aferente implementării proiectului cu privire la corectitudinea datelor și informațiilor din rapoartele de progres elaborate și transmise de către Beneficiar/încărcate de către Beneficiar în platforma proiecte.pnrr.gov.ro. În procesul de monitorizare se verifică, inclusiv prin vizite la fața locului și/ sau verificări în teren de către ghișeele unice de eficiență energetică, după caz, dacă datele raportului de progres al Proiectului sunt reale, că proiectul se implementează în conformitate cu prevederile contractuale și respectă prevederile legislației naționale și europene aplicabile. De asemenea, verifică rezultatele raportate și urmărește evoluția în timp a indicatorilor asumați prin Contractul de finanțare;
    5. MIPE are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Cererea de finanțare, inclusiv prin vizite la fața locului, pe toată durata acestuia, inclusiv pe perioada durabilității proiectului;
    6. În cazul în care, în urma monitorizării se constată neconformități care aduc atingere prevederilor Contractului de finanțare privind durabilitatea proiectului sau neîndeplinirea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un Plan de acțiune care să conțină măsurile de remediere necesare.

# **Articolul 12 - Încetarea Contractului de finanțare**

* + 1. Prezentul Contract încetează, în condițiile legii, prin:
  1. ajungere la termenul limită determinat conform articolului 2 din prezentul contract;
  2. acordul de voință al părților, exprimat în scris, cu recuperarea integrală a finanțării acordate prin individualizarea sumelor ce se vor recupera în moneda națională, după caz;
  3. reziliere, în condițiile prevederilor prezentului Contract de finanțare;
     1. MIPE poate decide unilateral rezilierea prezentului Contract de finanțare, fără îndeplinirea altor formalități și fără punerea în întârziere a celeilalte părți, cu recuperarea integrală sau parțială, după caz, a sumelor plătite, în termen de 30 (treizeci) de zile de la comunicarea acesteia, în următoarele cazuri:
     2. în cazul identificării unei situații de dublă finanțare pentru activitățile proiectului în integralitatea lui, conform prevederilor OUG nr. 70/2022;
     3. în cazul în care Beneficiarul încalcă principiul de „a nu prejudicia în mod semnificativ” (DNSH – „Do No Significant Harm”);

# **Articolul 13 - Forța majoră și cazul fortuit**

* + 1. Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării Contractului de finanțare, care împiedică executarea în tot sau în parte a acestuia și care exonerează de răspundere partea care o invocă. Forța majoră se constată de o autoritate competentă.
    2. Pot constitui cauze de forță majoră evenimente cum ar fi: crize medicale pandemice, calamitățile naturale (cutremure, inundații, alunecări de teren), război, revoluție, embargo, enumerarea nefiind exhaustivă. Nu este considerat eveniment de forță majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligațiilor uneia din părți.
    3. Partea care invocă forța majoră are obligația de a notifica cealaltă parte cazul de forță majoră, în termen de 5 (cinci) zile lucrătoare de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 (cincisprezece) zile de la data comunicării acestuia. De asemenea, are obligația de a comunica celeilalte părți, în scris, încetarea situației de forță majoră, în termen de 5 (cinci) zile lucrătoare de la intervenirea încetării.
    4. Părțile au obligația de a lua orice măsuri care le stau la dispoziție în vederea limitării consecințelor cazului de forță majoră.
    5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa notificării.
    6. Executarea Contractului de finanțare va fi suspendată prin Decizia MIPE de la data apariției cazului de forță majoră pe perioada de acțiune a acestuia, fără a prejudicia drepturile ce se cuvin părților anterior apariției cazului de forță majoră.
    7. În cazul în care executarea contractului de finanțare este suspendată pentru o perioadă mai mare de 3 luni sau dacă se poate demonstra că executarea acestuia a devenit imposibilă, părțile se vor întâlni într-un termen de cel mult 10 zile lucrătoare de la expirarea perioadei de 3 luni sau de la data constatării imposibilității de executare a contractului de finanțare, pentru a conveni asupra modului de continuare, modificare sau încetare a contractului de finanțare. Dacă o înțelegere a părților asupra modului de continuare, modificare sau încetare a contractului de finanțare nu se materializează, oricare dintre părți poate să îi notifice celeilalte părți rezoluțiunea contractului, în mod unilateral, fără alte formalități și fără dreptul de a solicita despăgubiri din acest motiv.
    8. Cazul fortuit nu este exonerator de răspundere contractuală.

# **Articolul 14 - Soluționarea litigiilor**

* + 1. Părțile contractante vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea Contractului de finanțare.
    2. În cazul în care nu se soluționează amiabil divergențele contractuale, litigiul va fi soluționat de către instanțele de judecată competente din România, în condițiile prevăzute de Legea contenciosului administrativ nr. 554/2004, cu modificările și completările ulterioare.

# **Articolul 15 - Prelucrarea datelor cu caracter personal**

* + 1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
    2. Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a semnat prezentul Contract de finanțare.
    3. Prezentul contract de finanțare reprezintă un acord ferm pentru pârți în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 2016/679 și Legea nr. 190/2018, cu modificările și completările ulterioare.
    4. Părțile contractante vor lua măsuri tehnice și organizatorice adecvate, potrivit propriilor atribuții și competențe, în vederea asigurării unui nivel corespunzător de securitate a datelor cu caracter personal, fie că este vorba despre prelucrare sau transfer către terți ori publicare pe surse publice interne sau externe.
    5. Părțile contractante vor asigura, potrivit propriilor atribuții și competențe, toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
    6. Părțile contractante se vor informa și notifica reciproc cu privire la orice risc de securitate a prelucrării datelor cu caracter personal din prezentul Contract de finanțare, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) 679/2016.
    7. Părțile contractante, prin reprezentații desemnați să prelucreze datele cu caracter personal din prezentul Contract de finanțare și Actele adiționale, în îndeplinirea scopului principal sau secundar al acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate, făcând dovada acestora în scris și format electronic ori de câte ori vor fi solicitate de către ANSPDCP.
    8. Beneficiarul are obligația obținerii și întocmirii evidențelor consimțământului persoanelor care participă la implementarea proiectului, pentru activitățile pe care le are în responsabilitate, pentru atingerea obiectivelor Proiectului.

# **Articolul 16 – Confidențialitate**

1. Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar putea aduce atingere principiului concurenței loiale, respectiv proprietății intelectuale ori altor dispoziții legale aplicabile.
2. Părțile înțeleg să utilizeze informațiile contractuale doar în scopul de a-și îndeplini obligațiile din prezentul contract de finanțare.
3. MIPE, beneficiarul și, după caz, Liderul de parteneriat și partenerul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:
4. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire,

sau

1. partea a fost obligată în mod legal să dezvăluie informația;

sau

1. informația devine notorie/publică.

# **Articolul 17 - Corespondența**

* + 1. Întreaga corespondență legată de prezentul Contract de finanțare se va face în scris, inclusiv prin mijloace electronice sau prin aplicația informatică, cu menționarea titlului Proiectului, precum și a codului/numărului de identificare «Număr\_cerere» și va purta număr de înregistrare la Beneficiar și MIPE.
    2. Întreaga corespondență legată de prezentul Contract de finanțare se va transmite la următoarele adrese:

***Pentru MIPE:*** Șos. București-Ploiești, nr. 1-1B, Victoria Office, Intrarea str. Menuetului nr. 7, Sector 1, București.

***Pentru Beneficiar***: «Adresă\_de\_email»; telefon/fax: «Telefon», «Adresa\_beneficiar», «Denumire beneficiar», județ «județ»,.

# **Articolul 18 - Legea aplicabilă și limba utilizată**

* + 1. Contractul de finanțare se interpretează și este guvernat de legea română în vigoare și regulamentele europene direct aplicabile.
    2. Limba prezentului Contract de finanțare este limba română.

# **Articolul 19 - Dispoziții finale**

Prezentul Contract de finanțare se încheie într-un exemplar și este semnat electronic de ambele părți.

|  |  |  |
| --- | --- | --- |
| **Pentru**  **MINISTERUL INVESTIȚIILOR ȘI PROIECTELOR EUROPENE** |  | **Pentru BENEFICIAR** |
| **..................................** |  | **...................** |
| **Ministrul Investițiilor și Proiectelor Europene** |  | **...................** |

***Anexa I - Cererea de finanțare***

***Anexa II – Mecanismul de finanțare***